Diari Oficial de la Generalitat Valenciana


Sumari del DOGV 2571, del 21-08-1995 (1995/835854)

ORDRE de 3 d'agost de 1995, del conseller de Sanitat i Consum, per la qual s'efectuen diferents delegacions d'atribucions en relació amb l'Institut Valencià d'Estudis en Salut Pública.
----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/08/03/(1)/dof/vci/html**

### Dades del document

Número de DOGV
:   2571

Data del DOGV
:   21-08-1995

Secció del DOGV
:   DISPOSICIONS GENERALS

Número del document
:   1995/835854


Data del document
:   03-08-1995

Organisme emissor
:   Conselleria de Sanitat i Consum

Tipus de document
:   Ordre

ORDRE de 3 d'agost de 1995, del conseller de Sanitat i Consum, per la qual s'efectuen diferents delegacions d'atribucions en relació amb l'Institut Valencià d'Estudis en Salut Pública.  
Per Decret 210/1992, de 23 de novembre, del Govern Valencià, s'aprovà el Reglament d'Organització i Funcionament de l'Institut Valencià d'Estudis en Salut Pública (IVESP). En l'article primer d'aquesta norma s'estableix que l'institut depèn directament del titular de la Conselleria de Sanitat i Consum, qui, alhora, n'exerceix la presidència del Consell Rector, de conformitat amb l'article cinquè. Per la seua banda, el Reglament Orgànic i Funcional de la Conselleria de Sanltat i Consum, aprovat pel Decret 37/1994, de 21 de febrer, del Govern Valencià, disposa en el seu article vuitè que l'IVESP depèn directament del conseller de Sanitat i Consum.  
L'article 68.1 de la Llei de Govern Valencià estableix que un òrgan jeràrquic inferior podrà ser delegat per a l'exercici de les competències pròpies de cada òrgan. En aquest cas, tenint en compte que l'IVESP té com a objectiu desplegar activitats en matèria de salut pública, per raons tècnico-organitzatives resulta convenient delegar el director general de Salut Pública per a determinades atribucions encomanades originàriament al conseller de Sanitat i Consum en relació amb l'institut.  
En virtut de tot això,  
ORDENE  
Article primer  
Es delega el director general de Salut Pública, dependent d'aquesta conselleria, per a l'exercici de les següents atribucions que, en relació amb l'Institut Valencià d'Estudis en Salut Pública, corresponen al conseller de Sanitat i Consum per assignació del Decret 210/1992, de 23 de novembre, del Govern Valencià:  
a) La superior direcció de l'institut, que estableix l'article quart del decret esmentat.  
b) La presidència del seu Consell Rector, atribuïda en l'article 5.1.  
c) La superior inspecció de l'IVESP, assignada en l'article 7.3.i).  
d) La resolució del recurs administratiu que s'estableix en l'article 14, sempre de la mateixa norma.  
e) Totes les altres atribucions que corresponguen al conseller de Sanitat i Consum en relació amb l'IVESP, amb les excepcions que s'estableixen en l'article següent.  
Article segon  
Queda exclòs de la delegació de l'apartat e) de l'article primer el nomenament del coordinador de l'Institut Valencià d'Estudis en Salut Pública.  
Quan assistisca a les reunions del Consell Rector el secretari general de la Conselleria de Sanitat i Consum com a vicepresident de l'òrgan, n'exercirà la presidència.  
Article tercer  
En les resolucions i actes que s'adopten en virtut del que es preveu en aquesta ordre es farà constar expressament que es dicten, fent ús de les facultats delegades, i es consideraran a tots els efectes dictades per l'òrgan que delega.  
Article quart  
Les delegacions d'atribucions aprovades per aquesta ordre s'entenen sense perjudici de les facultats de l'òrgan que delega per avocar el coneixement i la resolució de tots els assumptes concrets que estime oportuns i, així mateix, podrà revocar aquestes delegacions en qualsevol moment.  
DISPOSICIó FINAL  
Aquesta ordre vigirà des del dia de la seua publicació en el Diari Oficial de la Generalitat Valenciana.  
València, 3 d'agost de 1995  
El conseller de Sanitat i Consum,  
JOAQUíN FARNóS GAUCHíA


Còpia Permalink ELI